Nouerint vniuersi præsentes litteras inspecturi, quod cum super discordia, quæ longo tempore viguit inter reuerēdos Patres Archiepiscopum Bisuntinensem, ex vna parte,  Abbatem Clun. ex altera, super subiectione Balmensis Monasterij siti in diocesi Bisuntinēsi, iure,  interdictione, quæ vnusquisque eorū se asserebat habere in eodem Balmensi Monasterio; In nos Henricum de Cyes Cantorē Bisunt.  magistrum Richardū de Valgrenāt Archidiaconum de Luxouio, Scholasticum Bisunt. ex parte reuerendi Patris Odonis Dei gratia Archiepiscopi Bisunt.  eius Capituli Bisunt. Et in nos fratrē Petrum de Bianfort Priorem S. Marcelli prope Cabilonum,  magistrum Bartholomæum de Bosco Archidiaconum Brissiæ in Ecclesia Cabilon. ex parte reuerēdi Patris YVONIS Dei gratia Abbatis Clun.  eius Conuētus nomine suo,  Conuentus sui Clun. a quo super hoc potestatem habebat, extiterit compromissum in hunc modū, Quod quicquid per nos quatuor super dicta discordia, dictum factum, ordinatumve concorditer fuerit, ratum  gratum habebunt,  in posterū inuiolabiliter obseruabunt. Nos Henricus, Richardus, frater Petrus,  Bartholomæus antedicti, super dicto cōpromisso in nos recepto sub modo prædicto, diligenti tractatu cum dictis Patribus,  inter nos etiā præhabito, sic dicimus, facimus,  ordinamus concorditer, quod vacāte Monasterio Balmēsi Pastore, cū eminebit electio facienda in eodē, Conuentus Balmensis eligat de gremio Clun. tantū,  electum præsentet Abbati Clun. Abbas vero Clun. præsentet eundē electum Archiepiscopo Bisunt. Qui Archiepiscopus habet electionem  personam electi examinare, cōfirmare, vel infirmare,  si vitio electionis contingat electionem infirmari prædictam ab ipso Archiepiscopo, remittatur ab eodem electio illa vice ad Conuentum Balmensem, iterū facienda ab eodem Balmensi Conuentu de gremio Clun. tantū,  ea electione facta præsentetur electus per Conuentum Balmensem Abbati Clun.  per Abbatē Clun. Archiepiscopo Bisunt. ab eodem Archiepiscopo cōfirmandus vel infirmandus, sicut  supradictum est. Quod si electio sic semel remissa infirmata fuerit vitio electionis, ex tunc Archiepiscopus prouideat Monasterio Balmensi de persona, quæ sit de gremio Clun.  nō aliunde. Si vero vicio personæ vel defectu quassata fuerit electio facta a Conuentu Balm. non remittat dictus Archiepiscopus ad dictum Conuentum Balm. electionē illa vice, sed prouideat Monasterio Balmensi de persona, quæ sit de gremio Clun.  non aliunde. Item  in casu negligentiæ, videlicet si Monachi Balmēses neglexerint eligere infra tempus statutum a iure, prouideat ex tunc dictus Archiepiscopus Bisuntinensis Monasterio Balmensi de persona, quæ sit de gremio Clun.  non aliunde. Item quod Abbas Balmensis Monasterij quicumq. pro tempore fuerit, veniat ad Synodos Bisunt. singulis annis, nisi impedimento legitimo sit detētus. Habeat etiā  percipiat Archiepiscopus Bisunt. quicumque pro tempore fuerit, semel tātum in quolibet in Monasterio Balm. procurationem ratione visitationis. Quæ visitatio talis erit, Quod Archiepiscopus veniens ad Monasterium Balmense,  ibi recipiens procurationē suam, si ipsa die, vel in crastino, inuenerit ibi, vel viderit aliquos excessus corrigendos, eosdem excessus tunc non corriget; sed per suas patentes litteras dictos excessus,  diem visitationis prædictæ continentes, denūciabit Abbati Clun. apud Cluniacum, si præsens sit: si vero absens fuerit, tradantur dictæ litteræ Priori Maiori, vel Priori Claustrali Clun. infra quindecim dies post receptionē procurationis prædictæ. Qua denunciatione sic facta, si Archiepiscopus Bisuntin. veniens ad Monasterium Balmense alio anno,  procurationem suam recipiens, eosdē excessus, vel aliquos ex ipsis inuenerit nō correctos, dictus Archiepiscopus dictos excessus corrigat,  ad ipsorum excessuum iam denunciatorum,  nō correctorum correctionē procedat,  procedere valeat tam circa personam Abbatis Monasterij Balmēsis, qui pro tempore fuerit; quam circa personas Monachorum eiusdem loci,  statum loci  obseruantiæ regularis in loco Balm. prout excessuum quantitas  qualitas hoc requirent. Visitationem autem  correctionem habeat Abbas Clun. in Monasterio Balmēsi, tam Abbatis Balm. quam ipsorum Monachorum,  eas exerceat per se, vel per alium sui Ordinis in spiritualibus  tēporalibus secundum Clun. Ordinis instituta: ac etiam ad ipsius Abbatis Balmensis destitutionem, culpa sua hoc exigēte procedat, saluis tamen omnibus  singulis superius ordinatis. Dicimus etiā  ordinamus concorditer, quod vtrique tam Archiepiscopus Bisunt. quam Abbas Clun. qui pro tempore fuerint, interdictionē Ecclesiasticā exerceāt in Abbatem  Monachos Balm. qui pro tēpore fuerint, vterque eorumdem Archiepiscopi  Abbatis, quātum ad articulos pro se superius cōcordatos, seu cōcorditer per nos ordinatos. Item quod Archiepiscopus Bisunt.  Abbas Clun. qui pro tempore fuerint, sibi adinuicem bona fide cōsilium  auxilium præstent contra Abbatē  Monachos Balmenses, qui pro tempore fuerint; si eisdem Archiepiscopo,  Abbati, vel eorum alteri rebelles fuerint in præmissis, vel aliquo præmissorum. Hæc autem omnia  singula, secundū quod superius continentur, pronunciata sunt  fuerūt Belnæ in claustro beatæ Mariæ, præsentibus reuerendis Patribus Oddone Dei gratia Archiepiscopo Bisunt.  YVONE Dei gratia Abbate Clun.  acceptata  approbata ab eisdē. In cuius rei testimonium nos Henricus Cantor Bisunt. Magister Richardus Archid. de Luxouio Scholasticus Bisunt. frater Petrus Prior. S. Marcelli,  magister Bartholomæus de Bosco Archidiaconus Brissiæ in Ecclesia Cabil. sigilla nostra vna cum sigillis dictorum Patrum, præsentibus duximus apponenda. Datum Belnæ XVII. Kal. Nouembr. anno Domini MCCLXIX.